**JEGYZŐKÖNYV**

Készült Szentes Város Önkormányzata Képviselő-testületének a Városháza Konferencia termében 2022. június 13. napján megtartott 6. rendkívüli nyílt üléséről.

**Jelen voltak: Szabó Zoltán Ferenc** polgármester

**Kiss Csaba István** alpolgármester

**Agócs Lászlóné**

**Füsti-Molnár István**

 **Kovács János**

**Krausz Jánosné**

**Móra József**

**Szűcs György**

**Szűcs Ildikó**

**Vidovics Zoltán** képviselő

**Távolmaradását jelezte:**

**Dr. Rébeli-Szabó Tamás**

**Pásztor Antal** képviselő

**Távolmaradását nem jelezte:**

**Antal Balázs Tibor**

**Bujdosó Tamás Károly**

**Hornyik László Károly** képviselő

**A Szentesi Közös Önkormányzati Hivatal részéről jelen voltak:**

**Dr. Sztantics Csaba** jegyző

**Dr. Tabajdi Ágnes** irodavezető

**Berezvai Csilla** főkertész

**Takács Gábor** főépítész

**Szabóné Vérten Anita** jegyzőkönyvvezető

**Szabó Zoltán Ferenc:**

Köszöntötte a megjelent képviselőket, meghívottakat a Képviselő-testület 6. rendkívüli ülésén.

Megállapította, hogy a Képviselő-testület tagjai közül 10 fő jelen van, 2 fő jelezte, 3 fő nem jelezte távolmaradását. A határozatképes ülést megnyitotta.

Javasolta, hogy a kiküldött meghívó alapján végezzék munkájukat.

Kérte a képviselőket, aki a meghívóban szereplő napirendi ponttal egyetért, szavazzon.

 A Képviselő-testület a napirendet 10 igen szavazattal elfogadta és meghozta az alábbi határozatot:

**73/2022. (VI.13.)**

**Tárgy: Napirend**

**HATÁROZAT**

Szentes Város Önkormányzata Képviselő-testülete az ülés napirendjét az alábbiak szerint határozta meg:

1. Településrendezési eszközök módosítása 2021-1

Szentes Város Helyi Építési Szabályzatáról és Szabályozási Tervéről szóló rendelet módosítása

1. **Településrendezési eszközök módosítása 2021-1**

**Szentes Város Helyi Építési Szabályzatáról és Szabályozási Tervéről szóló rendelet módosítása**

**Takács Gábor:**

Az előterjesztés a településszerkezeti terv, a helyi építési szabályzat és szabályozási terv módosításáról szól. Az egyik módosítás a Szentes VII. homokbánya bővítésével kapcsolatos, ez a településszerkezeti tervet érinti, amelyről határozatot kell hozni. A másik módosítás a Pusztai László Sporttelep körüli ingatlanok és környezetének rendezése a helyi építési szabályzatot és szabályozási tervet érinti, amely rendelet módosítást igényel.

A Szentes VII. sz. homokbánya bővítésével kapcsolatban elmondta, hogy több éve folyamatosan használatban lévő bánya bővítését jelenti. A beruházó szándéka egy nagyobb területet érintő bővítés lenne. 5 hektár terület nagyságig a megyei szerkezeti terv módosítása nélkül lehet növelni bányaterületeket. Később lehet a bányát tovább bővíteni, ha a megyei szerkezeti terv módosításra kerül.

A Pusztai László Sporttelep és környezetének módosításával rendezni kívánják azt a nyeles telek problémát, ami jelenleg több ingatlan megközelítését is biztosítja. Ez a „nyél” jelenleg a Pusztai László Sporttelepnek az ingatlanrésze, így a rákapcsolódó többi telek nem tudja jogszerűen használni a telkét, emiatt szükséges az ingatlan-nyilvántartáson való átvezetés. A szabályozási terven fel kell tüntetni egy min. 12 m széles útnyelet, amely közútként fog a későbbiek során funkcionálni, így a rákapcsolódó 3 ingatlan önállóan is elérhető lesz erről a közútkapcsolatról. Azért is célszerű, mert az ingatlanok energia ellátása, közműcsatlakozása is ezen a „nyélen” keresztül történik.

A módosítás másik része olyan építési szabályzati előírást érintő változtatás, amely az edzőcsarnok elhelyezését teszi lehetővé. A Pusztai László Sporttelepen belül több ingatlan is ki van alakítva, így jelenleg a telken az edzőcsarnok nem fér el. Emiatt szükséges az oldal- és hátsókertek vonatkozó előírásainak a módosítása.

**Krausz Jánosné:**

Tájékoztatásul elmondta, hogy a Jogi és Ügyrendi Bizottság egyhangúlag tárgyalásra alkalmasnak tartja az előterjesztést.

**Móra József:**

A Városrendezési,- fejlesztési és Idegenforgalmi Bizottság a határozati javaslatot és a rendelet-tervezetet elfogadásra javasolja.

**Szabó Zoltán Ferenc:**

Megállapította, hogy kérdés, vélemény nem hangzott el.

Kérte a képviselőket, aki a határozati javaslatot elfogadja, szavazzon.

 A Képviselő-testület a javaslatot 10 igen szavazattal elfogadta és meghozta az alábbi határozatot:

**74/2022. (VI.13.)**

**Tárgy: Településszerkezeti terv módosítása 2021-1**

**HATÁROZAT**

Szentes Város Önkormányzata Képviselő-testülete megtárgyalta Szentes város Településrendezési eszközeinek módosítása 2021-1 előterjesztést és az alábbi határozatot hozta:

1. Szentes Város Önkormányzata Képviselő-testülete Szentes Város Településszerkezeti Tervéről szóló 266/2007. (XII.14.) Kt. határozattal jóváhagyott többször módosított településszerkezeti tervet módosítja a TSzT-M/2021/1. rajzszámú „Homokbánya VII. bővítése I. ütem” tervlap szerint.
2. Jelen határozat melléklete a TSzT-M/2021/1 rajzszámú „Homokbánya VII. bővítése I. ütem” című tervlap

Határidő: folyamatos

Felelős: Polgármester

 Főépítész

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Jegyzői Irodája

3./ Szentes Város Főépítésze

4./ Szentesi Közös Önkormányzati Hivatal Műszaki Irodája

5./ EUROIL Kft., 1138 Budapest, Népfürdő utca 22. "A" Duna Torony

6./ FEKETE-DOMB Kft., 6600 Szentes, Nagyörvény u. 35.

**Szabó Zoltán Ferenc:**

Felhívta a figyelmet, hogy rendelet alkotás minősített többséget igényel.

Kérte a képviselőket, aki a rendelet módosításával egyetért, szavazzon.

 A Képviselő-testület a rendelet módosítását 10 igen szavazattal elfogadta és megalkotta alábbi rendeletét:

**Szentes Város Önkormányzata Képviselő-testülete**

**13/2022. (VI.20.) önkormányzati rendelete**

**az 5/2009. (III.09.) Kt. rendelettel jóváhagyott**

**Szentes Város Helyi Építési Szabályzatának és Szabályozási Tervének módosításáról**

(A rendelet teljes szövegét a jegyzőkönyv 1. sz. melléklete tartalmazza.)

**Szabó Zoltán Ferenc:**

Bejelentette, hogy a Képviselő-testület következő munkatervi ülését június 30-án tartja, amelyet 13.00 óra helyett 10.00 órakor fognak kezdeni, mert a Dr. Bugyi István Kórház felújított Belgyógyászati Tömbjének átadása 14.30 órakor kezdődik.

Mivel más indítvány, bejelentés nem volt, a megjelenést megköszönte és az ülést 15 óra 10 perckor bezárta.

K.m.f.

**Dr. Sztantics Csaba Szabó Zoltán Ferenc**

 jegyző polgármester

**TARTALOMJEGYZÉK**

|  |  |  |
| --- | --- | --- |
| **Határozat száma** | **Tárgya** | **Oldalszám** |
| 73/2022. (VI.13.) | Napirend | 2. |
| 74/2022. (VI.13.) | Településszerkezeti terv módosítása 2021-1 | 3. |

**JEGYZŐKÖNYV**

**Szentes Város Önkormányzata**

**Képviselő-testületének**

**2022. június 13. napján**

**megtartott**

**6. rendkívüli NYÍLT**

**üléséről**

**KIVONAT**

Készült Szentes Város Önkormányzata Képviselő-testületének a Városháza Konferencia termében 2022. június 13. napján megtartott 6. rendkívüli nyílt ülésének jegyzőkönyvéből.

**74/2022. (VI.13.)**

**Tárgy: Településszerkezeti terv módosítása 2021-1**

**HATÁROZAT**

Szentes Város Önkormányzata Képviselő-testülete megtárgyalta Szentes város Településrendezési eszközeinek módosítása 2021-1 előterjesztést és az alábbi határozatot hozta:

1. Szentes Város Önkormányzata Képviselő-testülete Szentes Város Településszerkezeti Tervéről szóló 266/2007. (XII.14.) Kt. határozattal jóváhagyott többször módosított településszerkezeti tervet módosítja a TSzT-M/2021/1. rajzszámú „Homokbánya VII. bővítése I. ütem” tervlap szerint.
2. Jelen határozat melléklete a TSzT-M/2021/1 rajzszámú „Homokbánya VII. bővítése I. ütem” című tervlap

Határidő: folyamatos

Felelős: Polgármester

 Főépítész

A határozatról értesítést kap:

1./ Szentes Város Polgármestere

2./ Szentesi Közös Önkormányzati Hivatal Jegyzői Irodája

3./ Szentes Város Főépítésze

4./ Szentesi Közös Önkormányzati Hivatal Műszaki Irodája

5./ EUROIL Kft., 1138 Budapest, Népfürdő utca 22. "A" Duna Torony

6./ FEKETE-DOMB Kft., 6600 Szentes, Nagyörvény u. 35.

K.m.f.

Dr. Sztantics Csaba sk. Szabó Zoltán Ferenc sk.

 jegyző polgármester

A kivonat hiteléül:

leíró